Η θέση της συντηρητικής και της χειρουργικής θεραπείας στη σύγχρονη αντιμετώπιση της οξείας σκωληκοειδίτιδας
Creators: name: Βελικούδη, Μαρία Δήμου
Publisher: name: Aristotle University of Thessaloniki
Year: 2023
Subjects: Οξεία σκωληκοειδίτιδα
Σκωληκοειδεκτομή
Αντιβίωση
Acute appendicitis
Appendectomy
Antibiotics

description: Σκοπός: Η ανασκόπηση της σύγχρονης βιβλιογραφίας αναφορικά με τη θέση της συντηρητικής και της χειρουργικής θεραπείας της οξείας σκωληκοειδίτιδας σε ενήλικες, με απώτερο στόχο την αποσαφήνιση του καλύτερου, αποτελεσματικότερου και ασφαλέστερου τρόπου αντιμετώπισης της οξείας σκωληκοειδίτιδας. Υλικό και Μέθοδοι: Ηλεκτρονική έρευνα της αγγλικής βιβλιογραφίας από τον Ιανουάριο του 2003 έως και τον Ιανουάριο του 2023. Υποψήφιες προς εισαγωγή ήταν συστηματικές ανασκοπήσεις, τυχαιοποιημένες κλινικές δοκιμές και προοπτικές ή αναδρομικές μελέτες παρατήρησης που 1) περιλάμβαναν ασθενείς ηλικίας &gt;18 ετών με οξεία σκωληκοειδίτιδα, 2) μέγεθος του δείγματος &gt;50 και 3) προσέφεραν επαρκή δεδομένα σχετικά με τα κλινικά αποτελέσματα και την παρακολούθηση. Ως πρωτεύοντα αποτελέσματα των μελετών ορίστηκαν η αποτελεσματικότητα, η υποτροπή και η θνητότητα, ενώ ως δευτερεύοντα ο χρόνος νοσηλείας και κάθε σχετιζόμενη με τη θεραπεία νοσηρότητα. Αποτελέσματα: Συμπεριλήφθηκαν 60 μελέτες εκ των οποίων 9 κλινικές δοκιμές, 31 μελέτες παρατήρησης, 11 συστηματικές ανασκοπήσεις και 9 μετα-αναλύσεις. Ανευρέθηκαν ακόμη 4 κατευθυντήριες οδηγίες ιατρικών εταιρειών. Η παραδοσιακή μορφή θεραπείας είναι η χειρουργική, με τη διενέργεια λαπαροσκοπικής κατά προτίμηση σκωληκοειδεκτομής. Η συντηρητική θεραπεία με κατάλληλη αντιβιοτική αγωγή συνοδεύεται από ικανοποιητική αποτελεσματικότητα σε ασθενείς με ανεπίπλεκτη νόσο. Σχετίζεται με υψηλότερα ποσοστά υποτροπής σε σχέση με τη χειρουργική θεραπεία, συνοδεύεται όμως από σημαντικά χαμηλότερα ποσοστά μείζονων επιπλοκών και θνητότητας. Συμπεράσματα: Η απόφαση για συντηρητική ή χειρουργική θεραπεία σε ενήλικες ασθενείς με οξεία ανεπίπλεκτη σκωληκοειδίτιδα θα πρέπει να είναι εξατομικευμένη. Η συντηρητική θεραπεία με κατάλληλη αντιβιοτική αγωγή αποτελεί μία ασφαλή και αποτελεσματική εναλλακτική μορφή θεραπείας, που μπορεί να σταθεί και ως μονοθεραπεία σε ασθενείς με ανεπίπλεκτη οξεία σκωληκοειδίτιδα.
description: Aim: Review of modern literature regarding the role of conservative and surgical treatment of acute appendicitis in adults, with the ultimate goal of identifying the best, most effective and safest way of treating acute appendicitis. Material and Methods: Electronic search of English literature between January 2003 and January 2023. Eligible for inclusion were systematic reviews, randomized controlled trials and prospective or retrospective observational studies which 1) included adults with acute appendicitis, 2) sample size &gt;50 and 3) provided sufficient data regarding the clinical outcomes and follow-up. As primary study outcomes were defined the efficacy, recurrence and mortality, whereas as secondary outcomes served the length of stay and every major morbidity. Results: 60 studies were included· 9 clinical trials, 31 observational studies, 11 systematic reviews and 9 meta-analyses. Guidelines from 4 medical societies were found and reviewed. The traditional and primary type of therapy is appendicectomy, preferably laparoscopic. The conservative treatment with the appropriate antibiotics has a satisfactory efficacy in patients with uncomplicated disease. It is associated with higher rates of recurrence, but with significantly lower rates of major complications and mortality in regard to surgical treatment. Conclusion: The decision on conservative or surgical treatment in adults with acute appendicitis must be patient-based. The conservative treatment with proper antibiotics is a safe and efficient alternative to surgery, which can serve as monotherapy in patients with acute uncomplicated appendicitis.